უნივერსიტეტის ღონისძიებების პორტალი

საჯარო ლექცია „გლობალიზაცია – განვითარება და შესაძლებლობები“
2023-06-13 17:00 (Asia/Dubai)
13 ივნისს, 17:00 საათზე, ილიაუნის ტექნოლოგიების კორპუსის T102 აუდიტორიაში ერიკ ბორგი, პროფესორი ბიზნესის ადმინისტრირების მიმართულებით, წაიკითხავს საჯარო ლექციას „გლობალიზაცია – განვითარება და შესაძლებლობები“.
თემის მოკლე მიმოხილვა
მომხსენებელი განიხილავს როგორც ადგილობრივ, ასევე გლობალურ ბიზნესაქტივობებსა და მათ ახალ შესაძლებლობებს გლობალურ ბაზარზე. მსოფლიო ეკონომიკა გლობალიზაციის პროცესში გადიოდა ეტაპებს, რომლებიც დაკავშირებული იყო არაერთ კრიტიკულ მოვლენასთან. კომუნიზმის დამარცხებამ და მსოფლიო ეკონომიკაში ჩინეთის აქტიურმა ჩართვამ კომპანიებს გლობალურ გარემოში მუშაობის შესაძლებლობა მისცა. დღეს ბიზნესი ერთდროულად ადგილობრივიცაა და გლობალურიც, რასაც ხელი შეუწყო დიგიტალიზაციის პროცესმა, შედეგად გაიზარდა კომპანიების გლობალურობის შესაძლებლობები.
მომხსენებლის შესახებ
ერიკ ბორგი სტოკჰოლმის სოდერტორნის უნივერსიტეტის პროფესორია ბიზნესის ადმინისტრირების მიმართულებით. მან გამოიკვლია ევროკავშირში ეკონომიკური ინტეგრაციისა და აღმოსავლეთ გერმანიის გლობალურ ეკონომიკაში ჩართულობა. იგი დაკავშირებულია ჯანდაცვის გლობალიზაციისა და მზარდი სამედიცინო ტურიზმის ინდუსტრიის სფეროებთანაც. პროფესორმა ერიკ ბორგმა ლარს ვიგერლანდთან ერთად გამოაქვეყნა კვლევა ქართული ღვინის ინდუსტრიის შესახებ.
სამუშაო ენა: ინგლისური
დრო: 13 ივნისი, 17:00-19:00 საათი
ადგილმდებარეობა: T102 აუდიტორია, ქ. ჩოლოყაშვილის გამზ. N3/5, ილიას სახელმწიფო უნივერსიტეტი
დასწრება თავისუფალია
2023

მარიამ მანჯიკაშვილისა და მარიამ მიქელაშვილის სადისერტაციო ნაშრომების დაცვა
2023-06-14 14:32
19 ივნისს, 12:00 საათზე, ილიას სახელმწიფო უნივერსიტეტის T102 საკონფერენციო დარბაზში ბიზნესის, ტექნოლოგიისა და განათლების ფაკულტეტის ტექნოლოგიის სკოლის სადოქტორო პროგრამის მათემატიკის დოქტორანტები მარიამ მანჯიკაშვილი და მარიამ მიქელაშვილი დაიცავენ სადისერტაციო ნაშრომებს.
მარიამ მანჯიკაშვილის სადისერტაციო ნაშრომის თემაა „ორწერტილოვანი ამოცანები მაღალი რიგის ჩვეულებრივი დიფერენციალური განტოლებებისათვის რეზონანსულ შემთხვევაში“.
სამეცნიერო ხელმძღვანელი – სულხან მუხიგულაშვილი, ილიას სახელმწიფო უნივერსიტეტის პროფესორი
მარიამ მიქელაშვილის სადისერტაციო ნაშრომის თემაა „მარტივი და ორგვარი ფოროვნობის მქონე მასალების დრეკადობის და თერმოდრეკადობის ბმული კვაზისტატიკის თეორიის ამოცანები“.
სამეცნიერო ხელმძღვანელი – მერაბ სვანაძე, ილიას სახელმწიფო უნივერსიტეტის პროფესორი.
სამუშაო ენა: ქართული
დრო: 19 ივნისი, 12:00 საათი
ადგილმდებარეობა: ილიას სახელმწიფო უნივერსიტეტი, T102 საკონფერენციო დარბაზი, ქ. ჩოლოყაშვილის გამზ. N3/5
დასწრება თავისუფალია.
2023

სამაგიდო თამაშების საღამო ილიაუნის სტუდენტებისთვის - Board Game Night for Iliauni students
2023-06-14 19:00
For English scroll down
ილიას სახელმწიფო უნივერსიტეტის ტექნოლოგიური მეწარმეობისა და ინოვაციების განვითარების ცენტრის და ილიაუნის Startup Grind-ის სტუდენტური წარმომადგენლობის ორგანიზებით 14 ივნისს, 19:00 საათზე, გაიმართება სამაგიდო თამაშების საღამო – Board Game Night.
თუ ხარ ილიაუნის სტუდენტი და გსურს, მხიარულად გაატარო ზაფხულის საღამო მეგობრებთან ერთად, ითამაშო სამაგიდო თამაშები და შეიძინო ახალი მეგობრები, მაშინ Board Game Night შენთვისაა.
ღონისძიებაზე საერთაშორისო და ადგილობრივ სტუდენტებს საშუალება ექნებათ ითამაშონ CATAN, UNO და AVALON, თან მეგობრები შეიძინონ.
შეგახსენებთ, რომ Startup Grind საერთაშორისო ორგანიზაციაა, რომლის წარმომადგენლობაც საქართველოს საუნივერსიტეტო მასშტაბით 2023 წელს პირველად ილიას სახელმწიფო უნივერსიტეტში გაიხსნა.
Startup Grind-ის საუნივერსიტეტო წარმომადგენლობის მიზანია შექმნას საზოგადოება, რომელიც ხელს შეუწყობს საქართველოს სამეწარმეო პოტენციალის წარმოჩენას საერთაშორისო ასპარეზზე.
სამაგიდო თამაშების საღამო გაიმართება ილიას სახელმწიფო უნივერსიტეტის T კორპუსის სტუდენტურ სივრცეში, პირველ სართულზე.
როგორ მივიღო მონაწილეობა?
შეავსეთ მარტივი სააპლიკაციო ფორმა 13 ივნისს, დღის ბოლომდე:
სარეგისტრაციო ფორმა: https://forms.gle/N4bmWLurGZpXoFMq5
დრო: 14 ივნისი, 19:00 საათი
ადგილმდებარეობა: T კორპუსი, სტუდენტური სივრცე, 1-ელი სართული
2023

პროცესების ავტომატიზაცია Python - ის გამოყენებით
2023-06-15 17:00
15 ივნისს კომპანია ExactPro ილიას სახელმწიფო უნივერსიტეტისა და DevOps Georgia-ის ორგანიზებით გამართავს შეხვედრას IT მიმართულების სტუდენტებისა და ამ სფეროთი დაინტერესებული პროფესიონალებისთვის. Meetup-ის მხარდამჭერია GeoSTQB, საერთაშორისო ტესტირების სასერტიფიკაციო ორგანიზაციის ISTQB-ის წარმომადგენელი საქართველოში.
თემა: პროცესების ავტომატიზაცია Python-ის გამოყენებით
მომხსენებლები განიხილავენ DevOps-ის პროგრამული უზრუნველყოფის ტესტირებისა და ავტომატიზაციის მიმდინარე ტენდენციებს.
Მომხსენებლები:

ერეკლე მაღრაძე, ილიას სახელმწიფო უნივერსიტეტის ტექნოლოგიის სკოლის დირექტორი, DevOps Georgia-ის თანადამფუძნებელი, Quantori-ის წამყვანი Devops ინჟინერი;
სოფო შანყულაშვილი, Exactpro Georgia-ის პროგრამული უზრუნველყოფის ტესტერი;
გიორგი კერატიშვილი,DevOps Georgia Community-ის ლიდერი, Epam Systems-ის წამყვანი სისტემური ინჟინერი.

შეხვედრა გაიმართება ჰიბრიდულ ფორმატში. სესიები ჩატარდება G106 აუდიტორიაში და გადაიცემა Facebook live-ის საშუალებით.
დღის წესრიგი:

17:00 – რეგისტრაცია & ფურშეტი
18:00 – ღონისძიების გახსნა & Facebook live ტრანსლაცია

Სამუშაო ენა: ინგლისური
დრო: 15 ივნისი, 17:00-20:00 საათი
Facebook live: 18:00-20:00
ადგილმდებარეობა: G106, ილიას სახელმწიფო უნივერსიტეტის G კორპუსი, გიორგი წერეთლის ქ. N1
Დეტალური ინფორმაციისთვის გადადით მითითებულ ბმულზე: bit.ly/45D84fY
დასწრება უფასოა.
2023

პირველი კავკასიური სიმპოზიუმი მღვიმეების ბიოლოგიის შესახებ
2023-06-16 10:00
16-17 ივნისს ილიას სახელმწიფო უნივერსიტეტის T102 აუდიტორიაში გაიმართება პირველი კავკასიური სიმპოზიუმი მღვიმეების ბიოლოგიის შესახებ.
ორგანიზატორები
ილიას სახელმწიფო უნივერსიტეტის უნივერსიტეტის ასოცირებული პროფესორები:
შალვა ბარჯაძე, ლევან მუმლაძე, ასისტენტ-მკვლევარი ეთერ მაღრაძე, ასისტენტ-ლაბორანტი ლადო შავაძე
სიმპოზიუმის შესახებ
მღვიმეების ბიოლოგების შეხვედრა იქნება პირველი მცდელობა კავკასიის ბიოლოგიის შესახებ სიმპოზიუმების სერიიის დაწყებისა მღვიმეების ბიოლოგიით დაინტერესებული მეცნიერების ქსელის შესაქმნელად.
პრეზენტაციები შეეხება შემდეგ თემებს: ტაქსონომია, სისტემატიკა, ბიომრავალფეროვნება, ეკოლოგია, კონსერვაცია, ბიოგეოგრაფია, ევოლუცია და ა.შ.
მონაწილეობა
მონაწილეებს შეუძლიათ მოამზადონ ზეპირი პრეზენტაციები როგორც ადგილზე, ასევე ონლაინ – Zoom-ის გამოყენებით.
რეგისტრაციისა და აბსტრაქტის წარდგენის ბოლო ვადაა 2023 წლის 30 აპრილი.
სიმპოზიუმის შესახებ დეტალური ინფორმაცია იხილეთ ბმულზე: https://cssb.iliauni.edu.ge/
ზუმის ბმული :

დღე 1

https://iliauni-edu-ge.zoom.us/j/88969001913
Meeting ID: 889 6900 1913

დღე 2

https://iliauni-edu-ge.zoom.us/j/86491576406
Meeting ID: 864 9157 6406

ფორმატი: ჰიბრიდული
სამუშაო ენა: ინგლისური
ადგილმდებარეობა: ილიას სახელმწიფო უნივერსიტეტი, აუდიტორია T102, ქაქუცა ჩოლოყაშვილის გამზირი 3/5
დასწრება თავისუფალია.
2023 წელი

ლარს ვიგერლანდის საჯარო ლექცია „შეუძლია თუ არა „კარგ არქიტექტურას“ უპასუხოს ბაზრის გამოწვევას?“
2023-06-16 17:00
16 ივნისს, 17:00 საათზე, ილიას სახელმწიფო უნივერსიტეტის ტექნოლოგიების კორპუსის 401 აუდიტორიაში დოქტორი ლარს ვიგერლანდი წაიკითხავს საჯარო ლექციას „შეუძლია თუ არა „კარგ არქიტექტურას“ უპასუხოს ბაზრის გამოწვევას?“
თემის მოკლე მიმოხილვა
რას გულისხმობს ბუნდოვანი ტერმინი „კარგი არქიტექტურა” და ბაზარზე არის თუ არა მასზე მოთხოვნა? აშშ-ში ჩატარებულ კვლევაზე დაყრდნობით მომხსენებელი შეეცდება, პარალელი გაავლოს, ზოგადად, არქიტექტურასა და იმ კომენტარებსა და რეფლექსიას შორის, რომელიც თბილისის სამშენებლო დაგეგმარებასა და დიზაინის გარშემო არსებობს. ლექცია საინტერესო იქნება მიკროპერსპექტივიდან როგორც უძრავი ქონების ინვესტორების, ასევე მაცხოვრებლებისა და დამქირავებლებისთვის, ხოლო მაკროპერსპექტივიდან – სილამაზე ყოველდღიურობის წინააღმდეგ, რეგიონულობა გლობალიზმის წინააღმდეგ და უნიკალურობა უნივერსალურობის წინააღმდეგ.
მომხსენებლის შესახებ
დოქტორი ლარს ვიგერლანდი სტოკჰოლმის სოდერტორნის უნივერსიტეტის (შვედეთი) წამყვანი ლექტორი და მკვლევარია. ასევე ბიზნესმენი, ინვესტორი, კონსულტანტი და სხვადასხვა საქველმოქმედო და სამეცნიერო ორგანიზაციის სამეურვეო საბჭოს წევრია. დოქტორი ვიგერლანდი ასწავლის მარკეტინგს, ფინანსებს, კვლევის მეთოდებსა და მეცნიერების ფილოსოფიას. მისი კვლევის სფეროა უძრავი ქონება, საბანკო საქმე, ფილოსოფია და ბიზნესის ეთიკა.
სამუშაო ენა: ინგლისური
დრო: 16 ივნისი, 17:00 საათი
ადგილმდებარეობა: T401 აუდიტორია, ქ. ჩოლოყაშვილის გამზ. N3/5, ილიას სახელმწიფო უნივერსიტეტი
დასწრება თავისუფალია.
2023 წელი

წიგნის მეგობართა და იდეატორთა კლუბების საქმიანობის შემაჯამებელი ღონისძიება
2023-06-18 12:00
18 ივნისს, 12:00 საათზე, ილიას სახელმწიფო უნივერსიტეტში ილიაუნის განათლების სკოლის ორგანიზებით გაიმართება წიგნის მეგობართა და იდეატორთა კლუბების საქმიანობის შემაჯამებელი ღონისძიება.
ღონისძიებაზე მოსწავლეები წარადგენენ სტუდენტებისა და მასწავლებლების მენტორობით შექმნილ წიგნებსა და მათ ინტერაქციულ ვერსიებს.
წიგნის მეგობართა და იდეატორთა კლუბებს, რომლებიც ხორციელდება USAID საბაზისო განათლების პროგრამის ფარგლებში, ილიაუნის განათლების სკოლა უნილაბის მხარდაჭერით ქვემო ქართლის 10 საჯარო სკოლაში ახორციელებს. კლუბების ფარგლებში დაწყებითი საფეხურის მასწავლებლის განათლების პროგრამის სტუდენტებისა და სკოლის მასწავლებლების მენტორობით დაწყებითი კლასების მოსწავლეები ქმნიან საკუთარ ხელნაკეთ წიგნებს და ამ წიგნების ინტერაქციულ ვერსიებს.
პროექტმა გააერთიანა 120 მოსწავლე, 21 მასწავლებელი, 10 მენტორი სტუდენტი. სულ მომზადდა 72 გაციფრულებული და ხელნაკეთი პროექტი.
18 ივნისს მოსწავლეები ეწვევიან უნივერსიტეტს, გამოფენენ თავიანთ ხელნაკეთ წიგნებს, სტუდენტებთან ერთად გამართავენ მოკლე პრეზენტაციებს – წარმოგვიდგენენ წიგნების გაციფრებულ ვარიანტებს.
სკოლები დაჯილდოვდებიან საბავშვო წიგნების სხვადასხვა ნაკრებით.
მოსწავლეების, სტუდენტებისა და მასწავლებლების თანამშრომლობა მნიშვნელოვანი პროცესია. პროექტი ეხმარება მასწავლებლებს ინოვაციური სწავლების მეთოდების დანერგვაში, სტუდენტებისთვის გამოცდილების გაზიარებაში, ხოლო მოსწავლეებს შემოქმედებითი უნარების განვითარებასა და საინტერესო, დაუვიწყარი გამოცდილების მიღებაში.
სპეციალურად პროექტისთვის ილიაუნის კიბერლაბორატორიაში შეიქმნა ვებგვერდი https://ibook.iliauni.edu.ge/ საიტზე განთავსდა მოსწავლეების მიერ შექმნილი წიგნების ინტერაქტიული ვერსიები, რომლებიც დღეიდან ნებისმიერი მსურველისათვის ხელმისაწვდომი იქნება.
დრო: 18 ივნისი, 12:00 საათი
ადგილმდებარეობა: T102 დარბაზი, ტექნოლოგიის კორპუსი (ქ. ჩოლოყაშვილის ქ.N3/5, ვაკის პარკის გადმოსწვრივ)
სამუშაო ენა: ქართული
დასწრება თავისუფალია.
2023

FrontSpot MeetUp
2023-06-20 19:00
20 ივნისს FrontSpot Georgia-სა და ილიას სახელმწიფო უნივერსიტეტის ორგანიზებით გაიმართება შეხვედრა IT მიმართულების სტუდენტებისა და ამ სფეროთი დაინტერესებული პროფესიონალებისთვის.

სპიკერების შესახებ:

ისკანდერ შარიპოვი, პროგრამული უზრუნველყოფის ინჟინერი

თემა – JS necromancy: re-animating dead images using shaders
პრეზენტაციის შინაარსი: სპიკერი განიხილავს ფრაგმენტების ჩრდილებს, რას აკეთებს და როგორ შეგვიძლია მათი გამოყენება. თქვენ შექმნით სხვადასხვა ეფექტს ჩრდილებისა და WebGL-ის გამოყენებით, ასევე ნახავთ, როგორ არის ინტეგრირებული ჩრდილები JS თამაშის ძრავებში, მაგალითად, pixiJS-ში.

ალიაქსანდრ ერახავეცი, უფროსი პროგრამული უზრუნველყოფის ინჟინერი

თემა – OAuth 2.0. How secure is your mobile login?
პრეზენტაციის შინაარსი: დღეს, mobile world-ის ეპოქაში, სულ უფრო რთულდება მომხმარებლის მონაცემთა დაცვა, შესაბამისად იზრდება მოთხოვნა უსაფრთხო აპლიკაციებზე. ამიტომ აუცილებელია, არ ჩამორჩეთ სიახლეებს და ფლობდეთ ინფორმაციას OAth 2.0-ის განვითარებისა და საუკეთესო პრაქტიკების შესახებ.
მომხსენებელი განიხილავს OAuth 2.0 სამუშაო პროცესს და ინტეგრაციას, ისაუბრებს შეცდომებზე, რომელთაც ყოველდღიურად ვუშვებთ ცხოვრებაში მონაცემთა დაცვის დროს, და ბოლოს: შეისწავლით საუკეთესო პრაქტიკას მობილური აპლიკაციების უსაფრთხოებისთვის.

სამუშაო ენა: ინგლისური
დრო: 20 ივნისი, 19:00 საათი
ადგილმდებარეობა: ილიას სახელმწიფო უნივერსიტეტი, T102 საკონფერენციო დარბაზი, ქ. ჩოლოყაშვილის გამზ. N3/5
დასწრება თავისუფალია.
2023 წელი

შეხვედრა აშშ-ის ბირთვული შეიარაღების ლაბორატორიის პირველ ქალ ხელმძღვანელთან, ჯილ მარი ჰრუბთან
2023-06-23 16:30
23 ივნისს, 16:30 საათზე, საქართველოში ამერიკის შეერთებული შტატების საელჩოს ორგანიზებით ილიას სახელმწიფო უნივერსიტეტის სტუდენტებთან შეხვედრას გამართავს ჯილ მარი ჰრუბი, აშშ-ის ბირთვული შეირაღების ლაბორატორიის პირველი ქალი ხელმძღვანელი, აშშ-ის ენერგეტიკის დეპარტამენტის მდივნის მოადგილე ბირთვული უსაფრთხოების საკითხებში.
შეხვედრაზე ჯილ ჰრუბი, პროფესიით მექანიკური ინჟინერი, სტუდენტებს ესაუბრება თავის კარიერასა და საქმიანობაზე.
შეხვედრა წარიმართება კითხვა-პასუხის რეჟიმში.
შეხვედრაზე დასასწრებად საჭიროა წინასწარი რეგისტრაცია. რეგისტრაციის ბოლო ვადა – 2023 წლის 22 ივნისი, 18:00 საათი.
რეგისტრაციისთვის მიჰყევით ბმულს: https://forms.gle/A4YcK2cReaicj1pn7
მომხსენებლის შესახებ
ჯილ მარი ჰრუბი პროფესიით მექანიკური ინჟინერია. 2021 წლის 26 ივლისიდან აშშ-ის ენერგეტიკის დეპარტამენტის მდივნის მოადგილეა ბირთვული უსაფრთხოების საკითხებში, უკავია თანამდებობა, რომელსაც სენატი ამტკიცებს.
2015-2017 წლებში იყო სანდრიას ეროვნული ლაბორატორიის დირექტორი და ისტორიაში შევიდა, როგორც აშშ-ის ბირთვული შეიარაღების ლაბორატორიის პირველი ხელმძღვანელი ქალი.
ეს დაწესებულება, აშშ-ის ენერგეტიკის დეპარტამენტის/ეროვნული ბირთვული უსაფრთხოების ადმინისტრაციის დაქვემდებარებაში არსებული ეროვნული ლაბორატორია, უზრუნველყოფს ეროვნული უსაფრთხოების დარგში განსაზღვრული სხვადასხვა ამოცანის შესრულებას, მათ შორის ბირთვული შეიარაღების, კიბერსივრცის, ენერგეტიკის, მასობრივი განადგურების იარაღის გაუვრცელებლობის, ბიოლოგიური საფრთხისგან თავდაცვისა და კოსმოსის კვლევის მიმართულებით.
დრო: 23 ივნისი, 16:30 საათი
ადგილმდებარეობა: T406, კიბერლაბორატორია უნილაბი, ილიას სახელმწიფო უნივერსიტეტის ტექნოლოგიის კორპუსი (ქ. ჩოლოყაშვილის გამზ. N3/5, ვაკის პარკის გადმოსწვრივ)
სამუშაო ენა: ინგლისური
შეხვედრაზე დასასწრებად საჭიროა წინასწარი რეგისტრაცია. რეგისტრაციის ბოლო ვადა – 2023 წლის 22 ივნისი, 18:00 საათი.
რეგისტრაციისთვის მიჰყევით ბმულს: https://forms.gle/A4YcK2cReaicj1pn7
2023 წელი

აშშ-ის საელჩოს ატაშეს, მარიო მონტოიას, ფოტოგამოფენა „არნახული ამერიკა“
2023-06-23 17:00
23 ივნისს ილიას სახელმწიფო უნივერსიტეტი უმასპინძლებს ამერიკის შეერთებული შტატების საელჩოს ატაშეს, მარიო მონტოიას, ფოტოგამოფენას „არნახული ამერიკა / Unseen America“.
გამოფენის ფარგლებში ამერიკის შეერთებული შტატების საგანგებო და სრულუფლებიანი ელჩი საქართველოში კელი დეგნანი გამართავს შეხვედრას სტუდენტებთან, რომელიც კითხვა-პასუხის ფორმატში წარიმართება.
შეხვედრაზე დასასწრებად საჭიროა წინასწარი რეგისტრაცია. რეგისტრაციის ბოლო ვადა – 2023 წლის 22 ივნისი, 21:00 საათი.
რეგისტრაციისთვის მიჰყევით ბმულს: https://forms.gle/DkExyTNg8EF2nggXA
პროექტის შესახებ
„არნახული ამერიკა / Unseen America”, დოკუმენტური ფოტოგრაფიის ინსტალაცია, დამთვალიერებლებს აჩვენებს შეერთებული შტატების საზოგადოებისთვის ნაკლებად ცნობილ მხარეებს.
პროექტი Unseen America 2019 წლის მარტში გაიხსნა კიევში (უკრაინა), ამერიკის სახლის კულტურულ სივრცეში, და დაფინანსებული იყო უკრაინაში აშშ-ის საელჩოს მიერ. ამასთან პროექტი განიხილებოდა ესპანური მემკვიდრეობის თვის ფარგლებში ვირტუალურ საგანმანათლებლო სერიაში “Siesta Americana” 2020 წელს კიევში.
გამოფენა ასევე დააფინანსა საქართველოში აშშ-ის საელჩომ და წარმოდგენილი იყო ყვარლის ამერიკულ სივრცეში.
მარიო მონტოიას შესახებ
მარიო მონტოია დაიბადა ალბურკში, ნიუ მექსიკოში. ცხოვრობდა შვიდ სხვადასხვა ქვეყანაში. საქართველოში ახლახან კიევიდან დაბრუნდა. 10 წელია, რაც დოკუმენტურმა ფოტოგრაფიამ გაიტაცა. მარიოს ფოტოგრაფია წარმოდგენილია ვაშინგტონის სამხატვრო გალერეებში, კიევის გამოფენებსა და საერთაშორისო ჟურნალებში.
დრო: 23 ივნისი, 17:00 საათი
ადგილმდებარეობა: G106 აუდიტორია, ილიას სახელმწიფო უნივერსიტეტი, გ. წერეთლის ქ.N1
სამუშაო ენა: ინგლისური
2023 წელი

შეხვედრა აშშ-ის ბირთვული შეიარაღების ლაბორატორიის პირველ ქალ ხელმძღვანელთან, ჯილ მარი ჰრუბთან
2023-06-26 11:45
23 ივნისს, საქართველოში ამერიკის შეერთებული შტატების საელჩოს ორგანიზებით, ილიას სახელმწიფო უნივერსიტეტის სტუდენტებს შეხვდა ჯილ მარი ჰრუბი, აშშ-ის ბირთვული შეიარაღების ლაბორატორიის პირველი ქალი ხელმძღვანელი და აშშ-ის ენერგეტიკის დეპარტამენტის მდივნის მოადგილე ბირთვული უსაფრთხოების საკითხებში.
შეხვედრა გახსნა ილიას სახელმწიფო უნივერსიტეტის რექტორმა, პროფესორმა ნინო დობორჯგინიძემ.
შეხვედრაზე ჯილ ჰრუბი, პროფესიით მექანიკური ინჟინერი, სტუდენტებს ესაუბრა თავის კარიერასა და საქმიანობაზე.
შეხვედრა წარიმართა კითხვა-პასუხის რეჟიმში.
მომხსენებლის შესახებ
ჯილ მარი ჰრუბი პროფესიით მექანიკური ინჟინერია. 2021 წლის 26 ივლისიდან აშშ-ის ენერგეტიკის დეპარტამენტის მდივნის მოადგილეა ბირთვული უსაფრთხოების საკითხებში, უკავია თანამდებობა, რომელსაც სენატი ამტკიცებს.
2015-2017 წლებში იყო სანდრიას ეროვნული ლაბორატორიის დირექტორი და ისტორიაში შევიდა, როგორც აშშ-ის ბირთვული შეიარაღების ლაბორატორიის პირველი ხელმძღვანელი ქალი.
ეს დაწესებულება, აშშ-ის ენერგეტიკის დეპარტამენტის/ეროვნული ბირთვული უსაფრთხოების ადმინისტრაციის დაქვემდებარებაში არსებული ეროვნული ლაბორატორია, უზრუნველყოფს ეროვნული უსაფრთხოების დარგში განსაზღვრული სხვადასხვა ამოცანის შესრულებას, მათ შორის ბირთვული შეიარაღების, კიბერსივრცის, ენერგეტიკის, მასობრივი განადგურების იარაღის გაუვრცელებლობის, ბიოლოგიური საფრთხისგან თავდაცვისა და კოსმოსის კვლევის მიმართულებით.
2023 წელი

აშშ-ის საელჩოს ატაშეს, მარიო მონტოიას, ფოტოგამოფენა „არნახული ამერიკა“
2023-06-26 14:01
23 ივნისს ილიას სახელმწიფო უნივერსიტეტმა უმასპინძლა ამერიკის შეერთებული შტატების საელჩოს ატაშეს, მარიო მონტოიას ფოტოგამოფენას „არნახული ამერიკა / Unseen America“.
გამოფენის ფარგლებში სტუდენტებს შეხვდა ამერიკის შეერთებული შტატების საგანგებო და სრულუფლებიანი ელჩი საქართველოში კელი დეგნანი; შეხვედრა კითხვა-პასუხის ფორმატში წარიმართა.
პროექტის შესახებ
„არნახული ამერიკა/Unseen America” დოკუმენტური ფოტოგრაფიის ინსტალაციაა და დამთვალიერებლებს აჩვენებს შეერთებული შტატების საზოგადოებისთვის ნაკლებად ცნობილ მხარეებს.
პროექტი Unseen America 2019 წლის მარტში გაიხსნა კიევში (უკრაინა), ამერიკის სახლის კულტურულ სივრცეში და დაფინანსებული იყო უკრაინაში აშშ-ის საელჩოს მიერ. ამასთან პროექტი განიხილებოდა ესპანური მემკვიდრეობის თვის ფარგლებში ვირტუალურ საგანმანათლებლო სერიაში “Siesta Americana” 2020 წელს კიევში.
გამოფენა ასევე დააფინანსა საქართველოში აშშ-ის საელჩომ და წარმოდგენილი იყო ყვარლის ამერიკულ სივრცეში.
მარიო მონტოიას შესახებ
მარიო მონტოია დაიბადა ალბურკში, ნიუ-მექსიკოში. ცხოვრობდა შვიდ სხვადასხვა ქვეყანაში. საქართველოში ახლახან კიევიდან დაბრუნდა. 10 წელია, რაც დოკუმენტურმა ფოტოგრაფიამ გაიტაცა. მარიოს ფოტოგრაფია წარმოდგენილია ვაშინგტონის სამხატვრო გალერეებში, კიევის გამოფენებსა და საერთაშორისო ჟურნალებში.
2023

მესამე ეროვნული ფესტივალის „მეცნიერება მთავარ როლში“ გამარჯვებული ცნობილია
2023-06-27 16:29
24 ივნისს ილიას სახელმწიფო უნივერსიტეტში გაიმართა მესამე ეროვნული ფესტივალი „მეცნიერება მთავარ როლში”, რომელზეც წარმოდგენილი იყო საქართველოს სხვადასხვა რეგიონის საბუნებისმეტყველო მეცნიერებების მასწავლებელთა 24 პროექტი.
ფესტივალის ჟიურიმ 4 საუკეთესო პროექტი შეარჩია და მათი ავტორი ქართველი მასწავლებლები 2024 წლის აგვისტოში ტურკუში (ფინეთი) საერთაშორისო ფესტივალში მიიღებენ მონაწილეობას.
ჟიურის რჩეული პროექტები გახდნენ:
პროექტი: „პლასტმასა VS მცენარე“
სკოლა: სერვანტესის სახელობის გიმნაზია AIA GESS, თბილისი
პედაგოგი: თამარ ტურაშვილი
პროექტი: „დარგე ემოცია“
სკოლა: სსიპ ქ. გორის #8 საჯარო სკოლა
პედაგოგი: ნინო ფსუტური
პროექტი: “ჭიქა წყლის საიდუმლოებანი (მეშვიდეკლასელის დაკვირვება ფერწერულ ტილოზე)”
სკოლა: ქართული სასწავლებელი, თბილისი
პედაგოგი: ინესა ბეჟანოვა
პროექტი: „ნიადაგის მჟავიანობის შესწავლა“
სკოლა: გორის მუნიციპალიტეტის სოფელ ტინისხიდის საჯარო სკოლა
პედაგოგები: მაკა მაკარიძე, ჟანა ყუთულაშვილი, ნანა დემეტრაშვილი
წლევანდელი ფესტივალის მხარდამჭერები იყვნენ საქართველოს ფიზიკის მასწავლებელთა ასოციაცია, გამომცემლობა „ინტელექტი”, სულაკაურის გამომცემლობა, WWF, უნილაბი.
ქსელის შესახებ
Science on Stage, ევროპის საბუნებისმეტყველო მეცნიერებების მასწავლებელთა ქსელი, მიზნად ისახავს, გააუმჯობესოს STEM განათლება ევროპაში მასწავლებლების პროფესიული განვითარების მხარდაჭერითა და წახალისებით, ასევე ხელი შეუწყოს მოსწავლეთა ხარისხიან განათლებას საბუნებისმეტყველო მეცნიერებებში.
ქსელში გაერთიანებულია ევროპის 34 ქვეყანა. საქართველო ამ ქსელის წევრია 2016 წლიდან. ილიას სახელმწიფო უნივერსიტეტი და მისი საბუნებისმეტყველო განათლების კვლევითი ცენტრი SALiS Science on Stage-ის ოფიციალური წარმომადგენელია საქართველოში.
ორ წელიწადში ერთხელ ქსელის წევრ ქვეყნებში ეწყობა ეროვნული ფესტივალი დევიზით „მასწავლებლები მასწავლებლებისთვის“. ჟიურის მიერ შერჩეული ეროვნული პროექტები კი ქვეყანას საერთაშორისო ფესტივალზე წარადგენენ.
2023 წელი

კონფერენცია „ცვლილებები შავი ზღვის რეგიონში: უსაფრთხოების, სტრატეგიული კავშირისა და მდგრადობის გაძლიერება“
2023-06-28 09:30
28-29 ივნისს ილიას სახელმწიფო უნივერსიტეტის G 106 აუდიტორიაში გაიმართება ილიას სახელმწიფო უნივერსიტეტისა და საგარეო პოლიტიკის კვლევის ინსტიტუტის (Foreign Policy Research Institute, USA) მიერ ორგანიზებული კონფერენცია:
ცვლილებები შავი ზღვის რეგიონში: უსაფრთხოების, სტრატეგიული კავშირისა და მდგრადობის გაძლიერება
კონფერენცია მიზნად ისახავს, ხელი შეუწყოს შავი ზღვის რეგიონის წინაშე არსებული გამოწვევების და შესაძლებლობების შესახებ საექსპერტო და სამეცნიერო დიკუსიას და ცნობიერების ამაღლებას. ამავდროულად, კონფერენცია მნიშნელოვნად იქნება ფოკუსირებული შავი ზღვის ქვეყნების პოლიტიკური, ეკონომიკური და სოციალური გამოწვევების ანალიზზე მიმდინარე რუსეთ-უკრაინის ომის ფონზე. კონფერენცია თავს მოუყრის ექსპერტებს და აკადემიური სივრცის წარმომადგენლებს მსოფლიოს რამდენიმე ქვეყნიდან.
კონფერენციის შესახებ დეტალური ინფორმაციისთვის იხ. ფაილი.
ადგილმდებარეობა: ილიას სახელმწიფო უნივერსიტეტი, G106 აუდიტორია, გ. წერეთლის ქუჩა N1, G კორპუსი
რეგისტრაცია: დასწრება თავისუფალია. რეგისტრაცია სავალდებულოა.
სარეგისტრაციო ფორმა: https://shorturl.at/zBIW5
კონფერენციის თარიღი: 28-29 ივნისი, 2023 წელი
2023 წელი

კურსდამთავრებულთა კლუბის დაარსება და განათლების სკოლის პროგრამების სამაგისტრო ნაშრომების საჯარო დაცვა
2023-07-03 10:30
3 ივლისს, 10:30 საათზე, ილიას სახელმწიფო უნივერსიტეტის ტექნოლოგიების კორპუსის 102 საკონფერენციო დარბაზში გაიმართება ბიზნესის, ტექნოლოგიისა და განათლების ფაკულტეტის განათლების სკოლის პროგრამების სამაგისტრო ნაშრომების საჯარო დაცვა და კურსდამთავრებულთა კლუბის დაარსების ღონისძიება.
სამუშაო ენა: ქართული
დრო: 3 ივლისი, 10:30 საათი
ადგილმდებარეობა: ილიას სახელმწიფო უნივერსიტეტის T102 საკონფერენციო დარბაზი, ქ. ჩოლოყაშვილის გამზ. N3/5
დასწრება თავისუფალია
2023

დოქტორანტ სალომე მჭედლიძის სადოქტორო ნაშრომის დაცვა
2023-07-05 12:00
5 ივლისს, 12:00 საათზე, ილიას სახელმწიფო უნივერსიტეტის G106 აუდიტორიაში გაიმართება ილიას სახელმწიფო უნივერსიტეტისა და გეორგ-აუგუსტის გოტინგენის უნივერსიტეტის (გერმანია) ერთობლივი ტრანსდისციპლინური საერთაშორისო სადოქტორო პროგრამის კარლ ფრიდრიხ ლემან-ჰაუპტის საერთაშორისო სადოქტორო პროგრამის დოქტორანტ სალომე მჭედლიძის სადოქტორო ნაშრომის ,,პირველადი მაგნიტური ველები: ევოლუცია და დაკვირვებითი ანაბეჭდები” (“Primordial Magnetic Fields: Evolution and Signatures”) დაცვა.
სამეცნიერო ხელმძღვანელები: გეორგ-აუგუსტის სახელობის გოტინგენის უნივერსიტეტიდან პროფესორი იენს ნიმაიერი.
ილიას სახელმწიფო უნივერსიტეტიდან პროფესორი თინათინ კახნიაშვილი.
სამუშაო ენა: ინგლისური
დრო: 5 ივლისი, 12:00 საათი
ადგილმდებარეობა: ილიას სახელმწიფო უნივერსიტეტის G კორპუსი, აუდიტორია 106, გ. წერეთლის ქ. N1
დასწრება თავისუფალია.
2023 წელი

IT დასაქმების ფორუმი ილიაუნის სტუდენტებისა და კურსდამთავრებულებისთვის
2023-07-07 12:00
ილიას სახელმწიფო უნივერსიტეტის ტექნოლოგიების სკოლის ორგანიზებით USAID-ის ეკონომიკური უსაფრთხოების პროგრამის „Training for Life (T4L) Industry-Led Workforce Development” მხარდაჭერით მიმდინარე პროექტის Advanced IT Trainings-ის ფარგლებში 7 ივლისს 12:00 საათიდან IT დასაქმების ფორუმი გაიმართება
ფორუმი სტუდენტებსა და კურსდამთავრებულებს საშუალებას მისცემს შეხვდნენ IT კომპანიების წარმომადგენლებს, გაიგონ მათი სერვისების, შეთავაზებების შესახებ, გაეცნონ სტაჟირებისა და დასაქმების შესაძლებლობებს.
ფორუმზე მონაწილეობას მიიღებენ როგორც ტექნოლოგიის სკოლის საბაკალავრო და სამაგისტრო პროგრამების კურსდამთავრებულები და სტუდენტები, ასევე USAID-ის ეკონომიკური უსაფრთხოების პროგრამის „Training for Life (T4L) Industry-Led Workforce Development” ფარგლებში განხორციელებული ტრენინგების Advanced IT Trainings კურსდამთავრებულები.
დასაქმების ფორუმზე წარმოდგენილი იქნება Advanced IT Trainings-ის DevOps კურსის პროექტების პრეზენტაცია, კომპიუტერული ინჟინერიის სტუდენტების ფინალური პროექტები, მოეწყობა მათ მიერ შესულებული საინჟინრო და ტექნოლოგიური პროტოტიპების დემონსტრაცია.
კომპანიებისთვის გამოყოფილი იქნება სივრცე, სადაც დაინტერესებული პირები შეძლებენ გასაუბრებასა და სტაჟირების, დასაქმების პროგრამებზე ინფორმაციის მიღებას.
პროექტი “Advanced IT Trainings” 2021 წლის 10 ოქტომბრიდან დაიწყო და მის ფარგლებში უკვე 60-ზე მეტმა მონაწილემ გაიარა ინტენსიური კურსები DevOps მიმართულებით.
IT დასაქმების ფორუმზე დასწრება შეუძლიათ ნებისმიერ დაინტერესებულ პირს, ამისათვის საჭიროა გაიაროთ წინასწარი რეგისტრაცია, რათა მიიღოთ დამატებითი ინფორმაცია.
სარეგისტრაციო ფორმა: https://forms.gle/eztBkYMnHwXNkqUE7
USAID ეკონომიკური უსაფრთხოების პროგრამა მიზნად ისახავს ქვეყანაში ისეთი სექტორების გაძლიერებას, რომელთაც აქვთ დიდი პოტენციალი დასაქმების ბაზრის გაფართოების, შემოსავლის ზრდისა და წარმატებული ეკონომიკური საქმიანობის დივერსიფიკაციის მიმართულებით.
დრო: 7 ივლისი, 12:00-17:00 საათი
ადგილმდებარეობა: ილიას სახელმწიფო უნივერსიტეტის G კორპუსი, G106, გ. წერეთლის ქუჩა N1
სამუშაო ენა: ქართული, ინგლისური
დამატებითი ინფორმაციისთვის დაგვიკავშირდით:

devops@iliauni.edu.ge
techschool@iliauni.edu.ge

2023

უნილაბში AWS Game Day Georgia გაიმართება
2023-07-08 10:00
8 ივლისს, 10:00 საათზე, ილიას სახელმწიფო უნივერსიტეტის T404-406 აუდიტორიაში (უნილაბი) ილიაუნის ტექნოლოგიის სკოლის DataArt Georgia-სა და AWS User Group Tbilisi- ის ერთობლივი ინიციატივით გაიმართება AWS Game Day Georgia.
GameDay არის შემეცნებით-გასართობი აქტივობა, რომელიც ამოწმებს AWSგადაწყვეტილებების დანერგვის უნარებს რეალურ სამყაროში არსებული პრობლემების გადასაჭრელად.
ეს არის პრაქტიკული შესაძლებლობა IT სფეროს პროფესიონალებისთვის და დამწყები სპეციალისტებისთვის, შეისწავლონ AWS-ის სერვისები, არქიტექტურის ნიმუშები, გაეცნონ საუკეთესო პრაქტიკებს და გამოიმუშაონ ჯგუფური მუშაობის უნარ-ჩვევები.
ღონისძიების განმავლობაში აქტივობის მონაწილეებს მიეწოდებათ ყველა საჭირო რესურსი სხვადასხვა სცენარით მუშაობისთვის.
თითოეულ გუნდს რეგისტრაციისას გადაეცემა AWS-ის ანგარიშზე წვდომისთვის საჭირო მონაცემები.
თამაშს პრეზენტაციის სახით გახსნიან Unicorn.Rentals-ის თანამშრომლები.
თითოეული გუნდი (4 წევრამდე) მიიღებს დაფას იმ ამოცანებით, რომლებიც უნდა ამოიხსნას სხვადასხვა გზით.
AWS Gameday-ზე არ არსებობს სწორი პასუხი, თითოეულ გუნდს ექნება ამოცანის ამოხსნის საკუთარი სტრატეგია, რომელიც AWS-ის ანგარიშებში წარმოდგენილი რესურსების მიხედვით უნდა შეიმუშაოს.
მონაწილეები მზად უნდა იყვნენ AWS Management Console-ში ინტენსიური მუშაობისთვის. თავიანთი ცოდნის გამოსავლენად მათ ასევე უნდა უნდა გამოიყენონ AWS-ის სერვისები. ღონისძიება მოიცავს cloud domains-ის მრავალფეროვნებას.
მონაწილეობისთვის:
მონაწილეობის მისაღებად საჭიროა დარეგისტრირდეთ ქვემოთ მითითებულ ბმულზე, რის შემდეგაც გადანაწილდებით გუნდების მიხედვით.

იმ შემთხვევაში, თუ გსურთ, რომ მეგობრებმა ერთობლივად მიიღოთ მონაწილეობა და შექმნათ თქვენი გუნდი, გთხოვთ აღნიშნულთან დაკავშირებით აცნობოთ ორგანიზატორებს.
იმ შემთხვევაში, თუ მონაწილეობთ გუნდთან ერთად, თითოეული წევრი უნდა დარეგისტრირდეს ინდივიდუალურად.
ორგანიზატორებს შეუძლიათ შეცვალონ გუნდის შემადგენლობა მონაწილეთა გამოცდილების დონის დასაბალანსებლად.

თამაშში მონაწილეობისთვის საჭიროა:

AWS და მიკროსერვისების საფუძვლების ცოდნა;
თავისუფლად ფლობდეთ ინგლისურს (თამაშის დროს კომუნიკაციისთვის);
ლეპტოპი და ადაპტერი;
Firefox ან Chrome.

დღის წესრიგი:

10:00 – 10:30 – რეგისტრაცია
10:30 – 10:45 – მისასალმებელი სიტყვა
11:00 – 17:00 – AWS Game Day კონკურსი
17:00 – 18:00 – ნეთვორქინგი

სარეგისტრაციო ფორმა: https://bit.ly/43qH3eo
სამუშაო ენა: ინგლისური
დრო: 8 ივლისი, 10:00
ადგილმდებარეობა: ილიას სახელმწიფო უნივერსიტეტის T კორპუსი, T404-406 აუდიტორია (UniLab), ქ. ჩოლოყაშვილის გამზ. N3/5
დასწრება თავისუფალია!
2023

საერთაშორისო ვორკშოფი „საქართველოს ისტორიული მყინვარული კერნი: საპილოტე პუბლიკაციები და შემდგომი ნაბიჯები"
2023-07-11 10:10
11-12 ივლისს ილიას სახელმწიფო უნივერსიტეტის კულტურული მემკვიდრეობის და გარემოს კვლევის ცენტრი, საერთაშორისო პარტნიორებთან ერთად გეგმავს საერთაშორისო ვორკშოფს „საქართველოს ისტორიული მყინვარული კერნი: საპილოტე პუბლიკაციები და შემდგომი ნაბიჯები” (Georgia Historical Ice-Core Project (GHICP) Workshop: Pilot publications and next stages).
ვორკშოფი გაიმართება ჩვენს უნივერსიტეტსა და ნოტინგემის უნივერსიტეტს შორის გაფორმებული საგრანტო ხელშეკრულების ფარგლებში ვორკშოფში მონაწილეობას მიიღებენ მკვლევარები გაერთიანებული სამეფოდან, აშშ, გერმანია და საფრანგეთი, ასევე მოწვეული სტუმრები, სტუდენტები საქართველოდიან.
ვორკშოფის ძირითადი მიზანია საერთაშორისო კვლევითი კონსორციუმის დაფუძნება და ერთიანი კვლევითი საკითხის შეთანხმება EU-USA-UK პროექტისთვის “CESOC-Caucasus: Climate, Environment and Social Change in the Caucasus”.
დეტალური პროგრამა ხელმისაწვდომია ბმულზე: https://shorturl.at/oqX05

ორგანიზატორები

ქრისტოფერ ლოვლაქი, Prof. Dr.
კლასიკური კვლევების და არქეოლოგიის განყოფილება, ნოტინგემის უნივერსიტეტი, UK

ანდრეი კურბატოვი, Prof. Dr.
კლიმატის ცვლილების ინსტიტუტი, მეინის უნივერსიტეტია, US

ლიზი გადრანი, PhD student
კლიმატის ცვლილების ინსტიტუტი, მეინის უნივერსიტეტია, US

მიხეილ ელაშვილი, Prof, Dr.
ილიას სახელმწიფო უნივერსიტეტი, GE

ლევან ტიელიძე, Prof. Dr.
ილიას სახელმწიფო უნივერსიტეტი, GE, ველინგტონის ვიქტორიას უნივერსიეტი, NZ

ჰელმუტ ბრუკნერი, Prof. Dr.
გეოგრაფიის ინსტიტუტი, კიოლნის უნივერსიტეტი, DE

ჰანეს ლაერმანსი, Dr.
გეოგრაფიის ინსტიტუტი, კიოლნის უნივერსიტეტი, DE

ანკა-ქრისტინა დან, Prof. Dr.
სამეცნეირო კვლევების ეროვნული ცენტრი, Ecole Normale Superieure, FR

უდო შლოცჰაუერი, Dr.
გერმანიის არქეოლოგიის სკოლა (DAI), DE

ჰანს ფონ სუხოდოლეცი, Dr.
გეოგრაფიის ინსტიტუტი, ლაიპციგის უნივერსიტეტი, DE

ნათანიელ ერბ-სათურლო, Prof, Dr.
ქრენფილდის უნივერსიტეტი, UK

პირველი ორი დღე 11-12 ივლისი დაეთმობა მოხსენებებს და სამუშაო შეხვედრებს. 13 ივლისს დაგეგმილია საველე-კვლევითი გასვლა დმანისის მიმართულებით, ხოლო 14- 18 ივლისს სამეგრელო-ზემო სვანეთის რეგიონში, რომელიც სამომავლო კვლევების ძირითად არეალს წარმოადგენს.
სამუშაო ენა: ინგლისური
დრო: 11-12 ივლისი
ადგილმდებარეობა: ილიას სახელმწიფო უნივერსიტეტი, E207 აუდიტორია, ქ.ჩოლოყაშვილის გამზ. N3/5
2023 წელი
https://iliauni.edu.ge/uploads/other/78/78801.pdf

Back2Networking კონფერენცია
2023-07-14 14:00
14 ივლისს, 14:00 საათზე, ილიას სახელმწიფო უნივერსიტეტისა და კომპანია Greennet-ის ორგანიზებით გაიმართება Back2Networking კონფერენცია, რომლის თითოეული სესია იქნება მინი-ვორშოპი – კონკრეტული ტექნოლოგიის განხილვა საფუძვლებიდან მისი იმპლემენტაციის მაგალითებამდე.
თემებისა და მომხსენებლების შესახებ:
დავით ირემაძე – „ქსელური ბრანდმაუერების წარმადობის ტესტირება“
დავით ირემაძე, ქსელის ინჟინერი, ამ სფეროში 15 წელია მოღვაწეობს. თავის საქმიანობაში აქცენტს აკეთებს მომავალი თაობის ბრანდმაუერებზე. დავითი ქსელური ბრანდმაუერების წარმადობის ტესტირების სესიაზე გაგიზიარებთ საუკეთესო პრაქტიკას ქსელური ბრანდმაურის წარმადობის შესაფასებლად.
ალექსანდრე ხიდეშელი – „ქსელის ტესტირების ავტომატიზაცია“
ალექსანდრე ხიდეშელი ქსელური ინჟინერიის სფეროს ამომავალი ვარსკვლავია. მისმა მიდგომებმა და თანამედროვე ხედვამ ხელი შეუწყო მოკლე დროში დიდი განაწილებული ქსელების პრობლემების სწრაფ და ეფექტურ მოძიებასა და აღმოფხვრას. ქსელის ტესტირების ავტომატიზაცის სესიაზე იგი გაგიზიარებთ ქსელის ტესტირების თანამედროვე მიდგომებს.
ალექს ზნამენსკი – „LAN, WAN და Cloud რესურსების ტესტირების მასშტაბირება“
ალექს ზნამენსკი ქსელის პროფესიონალია 21-წლიანი გამოცდილებით. მისი კარიერის განმავლობაში წარმატებით ახორციელებდა დიდი განაწილებული ქსელების ადმინისტრირებას, სწორედ ამიტომ, იგი საინტერესო მომხსენებელია B2N აუდიტორიისთვის. LAN, WAN და Cloud რესურსების ტესტირების მასშტაბირების სესიაზე ალექსი გაგიზიარებთ პრაქტიკულ გამოცდილებას თანამედროვე განაწილებულ ქსელში სხვადასხვა ქსელური სეგმენტის ტესტირების უზრუნველყოფის მიმართულებით.
რატომ უნდა დაესწრო B2N-ს?

დაუკავშირდები ქსელის ინჟინრებს, რითაც შეძლებ ნეთვორქინგის გაფართოებას;
ჩაერთვები დისკუსიებში და გაეცნობი პრაქტიკაზე დაფუძნებულ ექსპერტთა დაკვირვებებს;
იმუშავებ მარკეტინგისგან თავისუფალი გარემოში, რომელიც ორიენტირებულია ტექნიკური ცოდნის გაზიარებაზე.

სარეგისტრაციო ბმული: https://b2n2023.ticketforevent.com/
სამუშაო ენა: ქართული
დრო: 14 ივლისი, 14:00 საათი
ადგილმდებარეობა: ილიას სახელმწიფო უნივერსიტეტი, T102 საკონფერენციო დარბაზი, ქ. ჩოლოყაშვილის გამზ. N3/5
დასწრება თავისუფალია.
2023

ღია კარის დღე: სამოქალაქო ინჟინერიის ორმაგის ხარისხის საბაკალავრო პროგრამა
2023-07-17 17:00
17 ივლისს, 17:00 საათზე, ილიას სახელმწიფო უნივერსიტეტის ტექნოლოგიის სკოლა სამოქალაქო ინჟინერიის ორმაგი ხარისხის საბაკალავრო პროგრამასთან დაკავშირებით გამართავს ღია კარის დღეს ჰიბრიდულ ფორმატში.
ვისაუბრებთ ორმაგი ხარისხის საერთაშორისო აკრედიტაციის საბაკალავრო პროგრამაზე სწავლის, ორი (ამერიკული და ქართული) დიპლომის მოპოვებისა და ერთი-ერთი ყველაზე მაღალანაზღაურებადი და მოთხოვნადი პროფესიის დაუფლების უნიკალურ შესაძლებლობაზე.
შეხვედრის ბმული: https://iliauni-edu-ge.zoom.us/j/81777641128
ღია კარის დღის შემდეგ გაიმართება ტური ტექნოლოგიის კორპუსში და შეძლებთ, დაათვალიეროთ მაღალტექნოლოგიური ლაბორატორიები.
პროგრამის შესახებ
საქართველოს განათლებისა და მეცნიერების სამინისტროს გადაწყვეტილებით, სან დიეგოს სახელმწიფო უნივერსიტეტი (აშშ, კალიფორნია) და ილიას სახელმწიფო უნივერსიტეტი გთავაზობთ უნიკალურ შესაძლებლობას 2023 წლის ერთიანი ეროვნული გამოცდებით ჩააბაროთ სამოქალაქო ინჟინერიის ორმაგი ხარისხის საერთაშორისო აკრედიტაციის პროგრამაზე და მოიპოვოთ როგორც ამერიკული, ისე ქართული უნივერსიტეტის დიპლომი.
სწავლის პროცესში გექნებათ შესაძლებლობა ისარგებლოთ გაცვლითი პროგრამით სან დიეგოს სახელმწიფო უნივერსიტეტში (აშშ, კალიფორნია).
სწავლის წლიური საფასური, როგორც ყველა სახელმწიფო უმაღლესი სასწავლებლის პროგრამაზე, 2250 ლარია.
პროგრამის არჩევა უკვე შესაძლებელია შეფასებისა და გამოცდების ცენტრის (NAEC) ბაზაში კოდით 0100130.
დრო: 17 ივლისი, 17:00 საათი
ადგილმდებარეობა: T 102 დარბაზი, ქ. ჩოლოყაშვილის გამზ. N⅗, ვაკის პარკის გადმოსწვრივ ან დისტანციურად ბმულზე: https://iliauni-edu-ge.zoom.us/j/81777641128
სამუშაო ენა: ქართული
დასწრება თავისუფალია.
ვირტუალური ტური ილიაუნის ტექნოლოგიების კამპუსში: https://vr.ihomepedia.com/IliaUni1/
2023

არქიტექტურის პროგრამის სტუდენტთა ფინალური გამოფენა
2023-07-18 18:00
18 ივლისს, 18:00 საათზე, ილიას სახელმწიფო უნივერსიტეტის H კორპუსში გაიხსნება არქიტექტურის საბაკალავრო და სამაგისტრო პროგრამების სტუდენტთა ნამუშევრების წლის შემაჯამებელი გამოფენა.
გამოფენაზე გამოვლინდება 5 საუკეთესო ნამუშევარი შემდეგ ნომინაციებში:

საუკეთესო სამაგისტრო ნაშრომი
საუკეთესო საბაკალავრო ნაშრომი
III კურსის საუკეთესო არქიტექტურული პროექტი
II კურსის საუკეთესო არქიტექტურული პროექტი
I კურსის საუკეთესო არქიტექტურული პროექტი

გამოფენის მიზანია ტექნოლოგიის სკოლის არქიტექტურის საბაკალავრო და სამაგისტრო პროგრამების პოპულარიზაცია, სტუდენტთა პროფესიული განვითარების ხელშეწყობა და პროგრამის ფარგლებში განხორციელებული პროექტების ფართო საზოგადოებისთვის გაცნობა.
დასწრება თავისუფალია.
2023

ილიაუნის ბაკალავრებისა და მაგისტრების გამოსაშვები ცერემონია 2023
2023-07-29 19:00
29 ივლისს, 19:00 საათზე, გიწვევთ ილიას სახელმწიფო უნივერსიტეტის 2023 წლის კურსდამთავრებულების გამოსაშვებ ცერემონიაზე.
ღონისძიებას გახსნის და სტუდენტებს უნივერსიტეტის დასრულებასა და ცხოვრების ახალი ეტაპის დაწყებას მიულოცავს ილიას სახელმწიფო უნივერსიტეტის რექტორი ნინო დობორჯგინიძე.
ტრადიციულად წელსაც ჩავატარეთ კონკურსი და გამარჯვებული კურსდამთავრებულები გამოსაშვებ ცერემონიაზე სიტყვით გამოვლენ.
ოფიციალური ნაწილი დასრულდება კურსდამთავრებულებისთვის ყველაზე დასამახსოვრებელი რიტუალით – ქუდების ცაში ასროლით.
ღონისძიებაზე დაუკრავენ: KILLAGES, ABDALI
დრო: 29 ივლისი, 19:00 საათი
ადგილმდებარეობა: ილიას სახელმწიფო უნივერსიტეტის E კორპუსის შიდა ეზო (ქ.ჩოლოყაშვილის გამზ. N3/5, ვაკის პარკის მოპირდაპირედ)
გელით!
2023

სპექტაკლი „ჩარლი და შოკოლადის ქარხანა"
2023-12-14 14:31
ზღაპარი 1 მოქმედებად
შობის ღამეს ყველა მეოცნებე ადამიანი სასწაულის მოლოდინშია, პატარა ჩარლიც, რომელიც ერთი დიდი ქალაქის განაპირას, ხის პატარა სახლში ცხოვრობს, ოცნებობს რომ ოდესმე მსოფლიოში უზარმაზარ შოკოლადების ქარხანაში მოხვდება , ცნობილი ვილი ვონკას ქარხანაში, რადგან შოკოლადი ძალიან უყვარს და მისი დაგემოვნების საშუალება, წელიწადში მხოლოდ ერთხელ, შობას ეძლევა, ისიც ოჯახის წევრების დაუღალავი შრომის ფასად.
რას უმზადებს ბედი ჩარლის?! ვის შეხვდება ვილი ვონკას შოკოლადების ქარხანაში შესასვლელი ოქროს ბარათი და ვინ მიიღებს მთავარ ჯილდოს?!
შობას ხომ ყველა ოცნება უნდა ახდეს!

რეჟისორი: ქეთი ასათიანიმხატვარი: ლიზა ჭიჭინაძემუსიკალური გამფორმებელი: ნინო სიხარულიძეტექნიკური რეჟისორი: ლენი ფანჯავიძე
მოქმედი პირნი და შემსრულებელნი:
ვილი-ვონკა – ანდრია ვაჭრიძებაბუა ჯო – კოტე ჯოხაძებებია ჯორჯიანა – მაკა ძაგანიაჩარლი ბაკეტი – საბა ქვლივიძევერუკა სოლტი – ელენე ჭავჭავაძემაიკ ტივი – ოთო სიხარულიძევიოლეტ ბორეჟანი – თუთი ნადირაძედედა, მოქალაქე – თათუ უშვერიძედედა, მოქალაქე – ნინი მაჭავარიანი
უმპა-ლუმპები: (ილიას სახელმწიფო უნივერსიტეტის სტუდენტები)
ნიკალაი ამოევი, ელენე კაპანაძე, გიორგი მარტინენკო, შაკო ფაილოძე, გვანცა ჩუბინაშვილი,ჟურნალისტები – ეკუნა ლაბაძე, დანიელ პირველი
სპექტაკლის სპონსორია ლოკო-მოკო
სპექტაკლის პრემიერა შედგა 2023 წლის 28 დეკემბერს
სპექტაკლის ხანგრძლივობაა 1 საათი ანტრაქტის გარეშე

ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
თარიღი:

28 დეკემბერი, 18:00 საათი
29 დეკემბერი, 18:00 საათი
4 იანვარი, 18:00 საათი
5 იანვარი, 15:00 საათი
6 იანვარი, 18:00 საათი
9 იანვარი, 18:00 საათი
10 იანვარი, 18:00 საათი
11 იანვარი, 18:00 საათი
12 იანვარი, 15:00 საათი
13 იანვარი, 18:00 საათი
16 იანვარი, 18:00 საათი
17 იანვარი, 18:00 საათი
18 იანვარი, 18:00 საათი
19 იანვარი, 18:00 საათი
20 იანვარი, 18:00 საათი

2023

ფოტოგამოფენა „იაპონიის ატომური დაბომბვა“
2023-12-16 10:00 - 22:00
16 დეკემბერს, ილიას სახელმწიფო უნივერსიტეტის G კორპუსის ფოიეში ილიას სახელმწიფო უნივერსიტეტისა და ატომური დაბომბვის მსხვერპლთა ნაგასაკის მშვიდობის ეროვნული მემორიალური დარბაზის ორგანიზებით გაიხსნება ფოტოგამოფენა „იაპონიის ატომური დაბომბვა“.
ექსპოზიციაზე წარმოდგენილი იქნება 1945 წლის 6 აგვისტოს ჰიროშიმისა და 1945 წლის 9 აგვისტოს ნაგასაკის დაბომბვის შედეგის ამსახველი ფოტონამუშევრები, გადარჩენილ ადამიანთა წერილობითი და ვიდეოჩანაწერები.
ფოტოგამოფენა გაგრძელდება 2024 წლის 30 იანვრამდე და დასრულდება ესეების კონკურსში „მსოფლიო ატომური იარაღის გარეშე“ გამარჯვებული სტუდენტების დაჯილდოებით.
სტუდენტებისთვის ასევე მოეწყობა ორიგამის წეროების ვორკშოპი. მათ მიერ შექმნილი ნამუშევრებიც საგამოფენო სივრცეში განთავსდება.
გამოფენის შესახებ
მეორე მსოფლიო ომის მიწურულს, 1945 წლის 6 და 9 აგვისტოს, ამერიკის შეერთებულმა შტატებმა იაპონიის ქალაქებში, ჰიროშიმასა და ნაგასაკიში, ჩამოაგდო 2 ატომური ბომბი, რომლებმაც მყისიერად გაანადგურა ორივე ქალაქი და შეიწირა 200 000-ზე მეტი ადამიანის სიცოცხლე, ხოლო მრავალი ათასი სიცოცხლის ბოლომდე იტანჯებოდა ატომური დაბომბვის შედეგად მიღებული დაზიანებებით.
იაპონიის მთავრობამ ატომური ბომბის მსხვერპლთა ხსოვნის პატივსაცემად და ატომური დაბომბვით შექმნილი საშინელი რეალობის გასაცნობად ჰიროშიმასა და ნაგასაკიში დააარსა ატომური დაბომბვის მსხვერპლთა მშვიდობის ეროვნული მემორიალური დარბაზები, რომლებიც მარადიული მშვიდობის მემორიალის როლს ასრულებს.
2005 წლიდან ატომური დაბომბვის მსხვერპლთა ნაგასაკის მშვიდობის ეროვნული მემორიალური დარბაზის ინიციატივით მთელი მსოფლიოს მასშტაბით ეწყობა ფოტოგამოფენები, რათა მთელ მსოფლიოს შეატყობინონ ატომური დაბომბვით მიღებული ზარალის შესახებ და მოუწოდონ მსოფლიოს ატომური იარაღის გარეშე მშვიდობიანი სამყაროს შექმნის აუცილებლობაზე. გამოფენები უკვე გაიმართა 13 ქვეყნის 24 ქალაქში, მსგავსი გამოფენა საქართველოში პირველად ეწყობა.
დრო: 16 დეკემბერი, 2023 – 30 იანვარი, 2024, 10:00 -20:00 საათი
ადგილმდებარეობა: ილიას სახელმწიფო უნივერსიტეტის G კორპუსის ფოიე, გ. წერეთლის ქ. N1
2023 წელი

"სამხრეთ კავკასიური ენების წარმოშობის დრო და ადგილი: რას გვაძლევს ცოდნა ადამიანთა ძველი საზოგადოებების, ეკოსისტემებისა და პოპულაციური გენეტიკის შესახებ?"
2023-12-20 17:00 - 18:00
20 დეკემბერს, 17:00 საათზე, ილიას სახელმწიფო უნივერსიტეტის G106 აუდიტორიაში გაიმართება პროფესორ ალექსანდრე გავაშელიშვილის საჯარო ლექცია ქართველურ ენათა წარმოშობის დროისა და ადგილის შესახებ.
მომხსენებელი შეაჯამებს ილიას სახელმწიფო უნივერსიტეტის ეკოლოგიის ინსტიტუტში ინტერდისციპლინური მიმართულებით წლების განმავლობაში განხორციელებული კვლევების შედეგებს, რომელთაც განსაკუთრებული მნიშვნელობა აქვს ქართველურ ენათა ოჯახის ისტორიისთვის.
კვლევის შედეგები გამოქვეყნდა მაღალრეიტინგულ სამეცნიერო ჟურნალში: Scientific Reports (იხ. https://doi.org/10.1038/s41598-023-45500-w). კვლევა ეფუძნება ბაიესური ფილოგენეტიკის (Bayesian phylogenetics) მეთოდოლოგიურ ჩარჩოს და ცდილობს ქართველურ ენათა წარმოშობის ადგილი დაადგინოს:
ა. იმ ცხოველებისა და მცენარეების (შესაბამისად, მათი გავრცელების არეალის) მიხედვით, რომელთა სახელები აღდგება წინარე ქართველურ ძირებამდე;
ბ. წარსული კულტურების გავრცელების ადგილებით;
გ. წარსულ და არსებულ ადამიანთა პოპულაციების გენეტიკური ვარიაციებით.
კვლევის შედეგები თანხვდება ამ პრობლემატიკის აქამდელი კვლევის ფართოდ გაზიარებულ ტოპოლოგიას, თუმცა, გვთავაზობს უფრო ადრეულ საშუალო გაყოფის თარიღებს; კერძოდ, სვანური და ქართო-ზანურის დაშორება უნდა მომხდარიყო ადრეული სპილენძის ხანაში, ხოლო ქართულისა და ზანურის – ადრეული რკინის ხანაში.
კვლევის მიხედვით ქართველურ ენათა სამშობლოდ მიიჩნევა ადგილი, რომელიც მოიცავს კოლხურ მყინვარულ რეფუგიუმს.მათი დაყოფა დაკავშირებულია როგორც ტექნოლოგიების გავრცელების სიჩქარესთან სხვადასხვა ლანდშაფტში, ისე სახელმწიფოს მიერ მართული თემების გაჩენასთან.
სამუშაო ენა: ქართული
დრო: 20 დეკემბერი, 17:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.
ლექციაზე დასწრებას შეძლებთ ზუმის ბმულის საშუალებით https://iliauni-edu-ge.zoom.us/j/81282489645
2023 წელი

ილიაუნის სტუდენტური თვითმმართველობის არჩევნები
2023-12-21 15:00 - 16:00
ილიას სახელმწიფო უნივერსიტეტის სტუდენტური თვითმმართველობის არჩევნები 2024 წლის 15 იანვარს გაიმართება.
საარჩევნო პროცესის სრულყოფილად წარმართვის მიზნით, საქართველოს ცენტრალურ საარჩევნო კომისიასთან თანამშრომლობით და ამ უწყების კვალიფიციური სპეციალისტების მოწვევით/ჩართულობით დაკომპლექტდა უნივერსიტეტის სტუდენტური თვითმმართველობის უმაღლესი საარჩევნო კომისია 9 წევრის შემადგენლობით.
21 დეკემბერს, 15:00 საათზე, ილიას სახელმწიფო უნივერსიტეტის E208 აუდიტორიაში სტუდენტური თვითმმართველობის უმაღლესი საარჩევნო კომისია გამართავს შეხვედრას საარჩევნო პროცესში მონაწილეობის მიღების მსურველ სტუდენტური ორგანიზაციების წარმომადგენლებთან და დაინტერესებულ სტუდენტებთან საარჩევნო პროცესებისა და პროცედურების შესახებ ინფორმაციის მიწოდების მიზნით.
შეხვედრას არაუმეტეს 2 წარმომადგენელი დაესწრება თითო ორგანიზაციიდან.
წერილობითი კომუნიკაცია უნივერსიტეტის უმაღლეს საარჩევნო კომისიასთან შესაძლებელია მეილზე: elections2023@iliauni.edu.ge
სამუშაო ენა: ქართული
დრო: 21 დეკემბერი, 15:00 საათი
ადგილმდებარეობა: ილიას სახელმწიფო უნივერსიტეტის E208 აუდიტორია, ქ. ჩოლოყაშვილის გამზ. N3/5
პატივისცემით,
უნივერსიტეტის სტუდენტური თვითმმართველობის უმაღლესი საარჩევნო კომისია“
2023 წელი

ორიგამის წეროების დამზადების ვორკშოპი
2023-12-22 12:00 - 13:00
22 დეკემბერს, 12:00 საათზე, ილიას სახელმწიფო უნივერსიტეტის G106 დარბაზში სტუდენტებისთვის გაიმართება ორიგამის წეროების დამზადების ვორკშოპი ილიას სახელმწიფო უნივერსიტეტისა და ნაგასაკის ატომური ბომბის მსხვერპლთა მშვიდობის ეროვნული მემორიალური დარბაზის მიერ ორგანიზებული ფოტოგამოფენის „იაპონიის ატომური დაბომბვა“ ფარგლებში. სტუდენტების დამზადებული ორიგამები განთავსდება საგამოფენო სივრცეში.
ვორკშოპს გამართავს ილიას სახელმწიფო უნივერსიტეტის იაპონური ენის ლექტორი რისა უჩიდა, რომელიც საქართველოში JICA Japan-ის საზღვარგარეთული თანამშრომლობის მოხალისის სტატუსით იმყოფება.
ორიგამის წეროების შესახებ
იაპონიაში წერო იღბლიან ფრინველად ითვლება. უძველესი პერიოდიდან იაპონელები ორიგამის წეროებს აკეთებდნენ, რათა ღმერთებს მათი სურვილები შეესრულებინათ.
მეორე მსოფლიო ომის მიწურულს ჰიროშიმაში ჩამოაგდეს ატომური ბომბი. დაბომბვის მსხვერპლი იაპონელი გოგონა რადიაციით გამოწვეული სხვადასხვა დაავადებით დასნეულდა. ტკივილისგან შეწუხებულმა გადაწყვიტა, 1000 ქაღალდის წეროს გაკეთება. მას სწამდა, რომ თუ ამას გააკეთებდა, ღმერთები განკურნავდნენ. სამწუხაროდ გოგონა გარდაიცვალა, თუმცა ეს ფაქტი საყოველთაოდ ცნობილი გახდა და ორიგამის წერო მშვიდობის სიმბოლოდ იქცა. ამჟამად არა მხოლოდ იაპონიაში, არამედ ბევრ სხვა ქვეყანაშიც ქაღალდის წეროებს მშვიდობისთვის სალოცავად აკეთებენ.
ვორკშოპში მონაწილეობის მისაღებად გთხოვთ, 19 დეკემბრის 18:00 საათამდე გაიაროთ რეგისტრაცია. მასზე დასწრებას შეძლებს პირველი 100 რეგისტრირებული სტუდენტი.
რეგისტრაციისთვის მიჰყევით ბმულს.
სამუშაო ენა: იაპონური, უზრუნველყოფილი იქნება თანმიმდევრული თარგმანი ქართულად.
დრო: 22 დეკემბერი, 12:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ.N1
2023

ილიაუნის საახალწლო საღამო
2023-12-22 19:00 - 20:00
ძვირფასო სტუდენტებო, 22 დეკემბერს, 19:00 საათზე გელოდებით ილიაუნის საახალწლო საღამოზე. საშობაო ქალაქში დაგხვდებათ ცხელი გლინტვეინი, სითბო და საახალწლო მუსიკა ილიაუნის მუსიკის ცენტრის სტუდენტებისა და კურსდამთავრებულებისგან. საღამოს დიჯეი ANNA SUE დაასრულებს.
საღამოს პროგრამა :

19:00 – გახსნა
19:30 – ილიაუნის ხალხური სიმღერის გუნდი
19 :35 -ილიაუნის მუსიკალური ცენტრის ჯაზ-ვოკალის მიმართულების სტუდენტები: თათია კაპანაძე, ცირა მორჩილაძე, მარიამ კუპატაძე, შაბან მამედოვი.
20:00 – ილიაუნის კურსდამთავრებულები : ნინუცა გაბისონია და ბაჩი ვალიშვილი
20:30 – ANNA SUE https://shorturl.at/pyE07

დრო : 22 დეკემბერი, 19:00
ადგილმდებარეობა: ილიას სახელმწიფო უნივერსიტეტის T კორპუსის ეზო.
გილოცავთ დამდეგ შობა- ახალ წელს და გელოდებით !
2023

პრაღაში დატრიალებული უმძიმესი ტრაგედიის გამო ილიას უნივერსიტეტი სამძიმარს უცხადებს კარლის უნივერსიტეტს
2023-12-23 13:57
Condolences to the Charles University in Prague
In connection with the tragic events that took place at Charles University in Prague, on behalf of Ilia State University, we offer our deepest condolences and sympathy to students, family members of the victims and the colleagues of the Charles University.
We are profoundly shocked over the tragic events at your campus and extend our solidarity and support in this most difficult of situations. It is inconceivable to believe that something so terrible could happen at a university, a place dedicated to peaceful self-reflection, pursuit of knowledge, and cultivation of personal growth through education.
Our thoughts are with the families of the victims, as well as those who have been injured in this senseless act of violence.
Please accept our solidarity and support in this tragic moment.
With heartfelt condolences,
Rector Nino Doborjginidze
Ilia State University
2023
